kardosdrur/scandi-wiki huggingface dataset:
Ritualbog

Ritualbog (også kaldet kirkeordning) er en forordning over gudstjenestens og de kirkelige handlingers liturgi.

Ritualbogen er en minutiøs trin-for-trin-gennemgang af gudstjenesternes og ritualernes led, hvori det bl.a. fremgår hvad præsten skal sige hvornår, hvornår menigheden skal rejse sig og sætte sig osv.

Forskellige trossamfund har deres egne ritualbøger. Den danske folkekirke benytter Ritualbogen autoriseret ved kongelig resolution af 12.juni 1992, medens den romersk-katolske kirke fx bruger messebogen Missale Romanum fra 1969.

Folkekirken 
Den aktuelt gældende ritualbog for folkekirken er "Ritualbog (Gudstjenesteordning for Den Danske Folkekirke)" autoriseret ved kongelig resolution af 12. juni 1992, men generelt gælder det i folkekirken, at tidligere ordninger ikke træder ud af kraft, når en ny autoriseres. Derfor kan man stadig finde ældre ritualer brugt i folkekirken. De væsentligste ordninger siden reformationen har været Kirkeordinansen fra 1537 – udgivet umiddelbart efter reformationen – og Kirkeritualet fra 1685, der i lange tider udgjorde en slags "grundlov" for Folkekirken. Hertil kom visse mere generelle bestemmelser "om religionen og gejstligheden" i anden bog af Christian V's Danske Lov fra 1683. Senere betydende ritualbøger har været ritualbøgerne fra 1895 og 1912.

Ritualbogen udgør sammen med alterbogen og salmebogen de bøger, som præst og menighed benytter til gudstjenesten i Folkekirken. Et væsentligt uddrag af ritualbogen er trykt bagerst i de fleste salmebøger. I folkekirken skal præsten have menighedsrådets samtykke til at anvende anden autoriseret liturgi eller andre autoriserede ritualer end dem, der hidtil er anvendt i menigheden.

Indhold 
Ritualbogen af 1992 indeholder:

 Højmesseordningen
 En ordning for børnegudstjeneste på højmessens plads
 Dåb
 Nadver i hjemmet
 Skriftemål
 Konfirmation
 Vielse
 Kirkelig velsignelse af borgerligt indgået ægteskab
 Begravelse
 Jordpåkastelse
 Urnenedsættelse
 Præstevielse
 Provsteindsættelse
 Bispevielse
 Kirkeindvielse

Henvisning 
 Ritualbog. Det Kgl. Vajsenhus' Forlag 1992.

Noter 

Folkekirken
Religion
Liturgi
Bøger

sv:Kyrkoordning
Kirkelig handling

Kirkelig handling – et fagudtryk blandt præster og kirkefunktionærer om de gudstjenester, der ikke er højmesser. Dvs. dåb, konfirmation, brylluper, begravelser og bisættelser.

Der er tale om en kirkelig handling når en præst medvirker ved fx et bryllup eller en begravelser, modsat en borgelig vielse eller begravelse.

Folkekirkens forordninger for de kirkelige handlinger findes i ritualbogen.

Kristendom
Jannik Karvinen

Jannik Karvinen (født 17. maj 1986) er en dansk ishockeyspiller der spiller for Rødovre Mighty Bulls i Superisligaen. Hans foretrukne position på isen er forward. Han har spillet på flere danske ungdomslandshold, bl.a. ved U-20 VM i 2004, 2005 og 2006.

Han har spillet for Rødovre i hovedparten af sin karriere med en afstikker til Malmö Redhawks hvor han spillede på flere af klubbens ungdomshold.

Karvinen kommer fra en ishockeyfamilie med en far, Heikki Karvinen, der oprindeligt kom fra Finland, men som blev træner for Rødovres førstehold og sidenhen ungdomstræner i klubben. Jannik Karvinens lillesøster Michelle Karvinen er formentlig det største kvindelige ishockeytalent opfostret i Danmark. Hun har dog valgt at forfølge en landsholdskarriere på det betydeligt stærkere finske landshold.

Eksterne henvisninger 
 

Ishockeyspillere fra Danmark
Superisliga-spillere fra Rødovre Mighty Bulls
Personer fra Rødovre
Forloren skildpadde

Forloren skildpadde er en ragout, der efterligner skildpadderagout. Er den flydende, ligner den ægte skildpaddesuppe. Den laves af kalvekød (hoved), små fiskefrikadeller, geddeboller, skinkefrikadeller og tun. Den kan laves af kalveskank og svinekød med højt gelatineindhold. Forloren skildpadde på dåse kan fortyndes med vand eller suppe.
Forloren skildpadde serveres med kogte æg og tilsættes tør madeira (eller fino sherry). I Alice i Eventyrland forekommer en bedrøvet forloren skildpadde, der har skildpaddekrop og kalvehoved ("Mock turtle"), hvilket har givet navn til det engelske navn mock turtle soup.

Frøken Jensens Kogebog fra (1901) foreskriver, at forloren skildpadde laves på kalvehoved, tungen saltes og koges 3 til 4 timer og flås, mens den er lun, skæres i små tern og kommes i skildpaddesovsen. Hjernen blandes med spinat og laves til små, grønne boller. Hele opskriften findes i kogebøgerne skrevet af Frøken Jensen og Fru Nimb. Denne har også opskriften på ægte skildpadde.

De forlorne retter er mad, hvor den navngivende ingrediens er erstattet af noget andet. I forloren skildpadde indgår ikke ægte skildpadde; og forloren hare er et farsbrød uden harekød, og forloren and er af svinemørbrad. »Forloren« betyder her: uægte, falsk, kunstig.

Referencer

Litteratur 
 Niedersachsen: kulinarische Streifzüge, 1999 

Supper
Gryderetter
Quebec Major Junior Hockey League

Quebec Major Junior Hockey League (fransk: la Ligue de hockey junior majeur du Québec, forkortet QMJHL på engelsk, LHJMQ på fransk) er en af de tre store junior-ligaer som tilsammen udgør Canadian Hockey League. På grund af dets lange navn bliver den ofte omtalt som "The Q".

Gatineau Olympiques vandt President's Cup i sæsonen 2007-08 og er således regerende QMJHL-mestre.

Introduktion 
QMJHL er med sine 18 hold den af de tre ligaer med færrest hold. Den har hold i de canadiske provinser Quebec, Nova Scotia, New Brunswick, Prince Edward Island, Newfoundland og Labrador samt et enkelt hold i den amerikanske stat Maine.

Det hold der vinder ligaen vinder trofæet President's Cup og vinderen af ligaen deltager sammen med vinderne fra WHL og OHL samt et værtshold i den såkaldte Memorial Cup.

QMJHL er kendt for en hurtig og offensiv spillestil og har historisk set udviklet mange teknisk gode forwards og målmænd frem for backer.

Blandt de spillere der har spillet i QMJHL kan nævnes: Mario Lemieux, Sidney Crosby, Guy Lafleur, Ray Bourque, Pat Lafontaine, Mike Bossy, Denis Savard, Michel Goulet samt målmændene Patrick Roy, Martin Brodeur og Roberto Luongo.

Hold 
Ligaen vil foretage en omrokering af holdene inden sæsonen 2008-09 samtidig med at St. John's Fog Devils flytter til Montreal-bydelen Verdun hvor holdet skifter navn til Montreal Junior Hockey Club.

Historie 
QMJHL blev stiftet i 1969 og havde til en begyndelse kun hold fra provinsen Quebec. Fra 1994 begyndte man at udvide ligaen til de atlantiske provinser og i dag består hele Eastern Division således af hold fra disse provinser med et enkelt hold i Maine.

Danske spillere 
Morten Madsen og Nikolaj Ehlers er de hidtil eneste danskere der har spillet i QMJHL. Morten Madsen spillede i sæsonen 2006-07 for Victoriaville Tigres. Nikolaj Ehlers spiller i Halifax Mooseheads.

Memorial Cup vindere 

Memorial Cup er siden ligaens start i 1969 vundet af hold fra QMJHL i alt 8 gange:

 2006 – Québec Remparts
 2000 – Rimouski Océanic
 1997 – Hull Olympiques
 1996 – Granby Prédateurs
 1981 – Cornwall Royals
 1980 – Cornwall Royals
 1972 – Cornwall Royals
 1971 – Québec Remparts

Eksterne henvisninger 

 Officiel hjemmeside (engelsk) 
 Arkiv over stillinger og statistik – Internet Hockey Database

Ishockeyligaer
Ishockey i Canada
Hundetræning

Hundetræning er et overordnet ord for generel træning af en hund, med det formål at regulere hundens adfærd.

Hundetræning anvendes for Agility, Sporhund, Politihund, Førerhund, Dressur med mere, men også af private mennesker som ønsker at få mere ud af samværet med deres hund, og at kunne håndtere hunden.

I etologien (læren om dyreadfærd) er der udbredt enighed om at anvende træningsmetoden "positiv forstærkning", og de fleste hundeskoler bruger da også denne træningsform. Metoden bygger på belønning som middel: Ros hunden, når den gør det rigtige, og vær konsekvent i forbindelse med træningen generelt.

Hundetræning indeholder mange elementer, og kan bestå af grundtræning, øvelser i at gå i snor, komme når der bliver kaldt osv., såvel som mere avanceret træning - herunder sporhundetræning, agility (sport), førerhundetræning osv. De fleste hundeskoler har en systematisk træning hvor man starter med simple øvelser (fx "sit", hvor hunden skal sætte sig ned), og disse elementer bruges så i den videre træning, så man fx først lærer hunden at gå pænt, og derefter lærer hunden at gå pænt over et balancebræt .

Eksterne henvisninger 
Danmarks civile Hundeførerforening

Referencer 

Træning
F.E.A.R.

F.E.A.R. (First Encounter Assault Recon) er et første personsskydespil udviklet af Monolith Productions og publiseret af Vivendi.

Spillet blev udgivet til Windows den 18. oktober 2005 og indpasset til Xbox 360 og Playstation 3 af Day 1 Studios. Den første udvidelsespakke, kaldet F.E.A.R. Extraction Point, blev udgivet af Timegate Studios i oktober 2006. Den anden udvidelsespakke, kaldet F.E.A.R. Perseus Mandate, blev udgivet i november 2007.

I F.E.A.R. (First Encounter Assault Recon) Spiller man som "Point Man", hans rigtige navn kender ingen til, og han er en af tropperne i First Encounter Assault Recon. I starten har man til mission at dræbe en telepatisk sindsforvirret kannibal ved navn Paxton Fettel, og senere en lille pige som har hjemsøgt dig gennem hele spillet. Den lille uhyggelige pige hedder Alma Wade, hun døde lidt efter hun blev spærret inde efter en del forsøg med hende, som dermed har gjort hende endnu mere sindsforvirret og sindssyg end Fettel. Til slut slipper Alma ud fra sin telepatiske celle hvor hendes telepatiske rester slipper ud og hjemsøger resten af verden, mens hele undergrunds laboratoriet springer i stumper og stykker og kan næsten refereres til som en selvudløst atombombe.

I F.E.A.R. 2 (Project Origin) Spiller man som Michael Beckett, der er en af tropperne på en anden del af First Encounter Assault Recon. Spillet starter lidt før slutningen på F.E.A.R. 1. Man starter med at skal finde en kvinde ved navn Genevieve Aristede.

Referencer

Eksterne henvisninger 
 

Computerspil fra 2005
First-person shooter
PlayStation 3-spil
Windows-spil
Xbox 360-spil
Ungdom mod EU

Ungdom mod EU er en politisk ungdomsorganisation, grundlagt i 1994, tilknyttet Folkebevægelsen mod EU. Ungdom mod EU kæmper på et anti-racistisk grundlag, for at få Danmark ud af EU.

Organisationen blev stiftet som følge af utilfredshed mod den daværende SR-regerings manglende accept af danskernes nej til Maastrichttraktaten i 1992. Ved valgene til EU-parlamentet støtter Ungdom mod EU Folkebevægelsens kandidater, og har også ved hvert valg haft egne kandidater opstillet på Folkebevægelsens liste. Ved valget til Europa-Parlamentet i 2014 blev Ungdom mod EUs tidligere talsperson, Rina Ronja Kari, Folkebevægelsens spidskandidat og kom dermed til at sidde i Europa-Parlamentet for Folkebevægelsen mod EU i perioden 2014-2019. Nummer to på Folkebevægelsens liste til valget til Europa-Parlamentet i 2014, Lave Knud Broch, var en af initiativtagerne til oprettelsen Folkebevægelsens Ungdom i 1994. 

Bevægelsen skiftede i 2006 navn fra "Folkebevægelsens Ungdom mod EU" til "Ungdom mod EU", næsten samme navn som deres norske søsterorganisation Ungdom mot EU.

Eksterne henvisninger 
 Folkebevægelsen mod EU
 Samarbejde mellem Folkebevægelsen og Ungdom mod EU – To bevægelser for en bedre verden 

Folkebevægelsen mod EU
Politiske ungdomsorganisationer fra Danmark
Etableret i 1994
EU-politik i Danmark
Adalbert af Bremen

Adalbert af Bremen (også: Albert, Adalbert I.) (født omkring år 1000, død 16. marts 1072 i Goslar) var fra 1043 frem til sin død ærkebiskop af bispedømmet Hamburg-Bremen, som dengang omfattede det meste af Nordtyskland og de skandinaviske lande.

Han var formynder for kejser Henrik 4. mens denne var mindreårig og havde dermed den egentlige magt i Tyskland. Adalbert forsøgte også at gøre sin nordeuropæiske kirkeprovins mest mulig uafhængig af paven i Rom.

Han er begravet i domkirken i Bremen. Historikeren og kronikøren Adam af Bremen beretter i sin Gesta Hammaburgensis ecclesiae pontificum (dansk: Den hammaburgske Kirkes historie) udførligt om hans liv.

Litteratur 

 Adami Bremensis libri III Gesta Hammaburgensis ecclesiae pontificum
 F.W. Bautz, Adalbert I., in: BBKL I (1990), 24 (mit weiterer Literatur)
 G. Dehio, Geschichte des Erzbistums Hamburg-Bremen; Bd.1, 1877, 175ff
 Allan A. Lund: Adam af Bremens Krønike, Wormianum 2000; 
 H.O. May, Regesten der Erzbischöfe von Bremen, 1937, 33ff.
 E. Maschke, Adalbert von Bremen; in: Welt der Geschichte, 9 (1943), 25-45

Biskopper af Bremen
Biskopper fra Tyskland
Teologer fra Tyskland
Phil Anselmo

Philip Hansen Anselmo (født 30. juni 1968) er en amerikansk heavy metal-sanger, der har arbejdet med adskillige bands. Han er dog bedst kendt for sit arbejde i bandet Pantera.

Eksterne henvisninger 

Sangere fra USA
Musikere fra USA
Heavy metal-sangere
Vinnie Paul Abbott

Vinnie Paul (født Vincent Paul Abbott den 11. marts 1964 i Dallas, Texas, USA, død 22. juni 2018) var en amerikansk heavy metal-trommeslager, der bedst er kendt for sit arbejde i Pantera.

Efter opløsningen af Pantera spillede Vinnie Paul trommer i det amerikanske band Hellyeah.

Referencer

Eksterne henvisninger 
 

Trommeslagere fra USA
Ærkebispedømmet Bremen

Ærkebispesædet i Hamborg-Bremen etableredes 831 i Hamborg som det karolingske Tysk-romerske riges yderste mission mod nord og øst, men blev 845/847 trukket tilbage til det mere sikre Bremen, som siden 787 havde været bispesæde grundlagt af Karl den Store, men nu blev slået sammen med Hamborgstiftet.

Ansgar var ærkebiskop i Hamborg-Bremen fra 848 – 865.

Ærkebiskoppen i Hamborg-Bremen kom til at spille en stor rolle som magtfaktor i forbindelse med kristningen af Norden. Hamborg-Bremen repræsenterede en indflydelse fra det tyske kejserdømme, som især de danske konger forsøgte at værge sig imod, da det samtidig knyttede Danmark nærmere til kejserriget, end de var interesseret i. Adalbert af Bremen (ærkebiskop 1043-1072) forsøgte at skabe en selvstændig kirkeprovins Nordtyskland, Baltikum og Skandinavien, mest mulig uafhængig af paven i Rom.

Som et led i stridighederne omkring Danmarks selvstændighed allierede Svend Tveskæg sig med ærkebiskoppen af Canterbury, og især Norge og Skåne kom under indflydelse af missionærer fra England. I 1060, da den danske kirke fik en ny stiftsinddeling, havde Lund nære relationer med Canterbury, mens biskop Egino i Dalby, halvanden mil østpå, hørte til Hamburg-Bremen. Lunds Biskop Henriks død 1066 faldt sammen med, at de danske konger blev trængt ud af England, og dermed ophørte Canterburys indflydelse.

Adam af Bremen skrev sin historie om ærkestiftet Hamborg-Bremen i 1070'erne, og det menes, at han undervurderer Canterburys indsats og indflydelse i Skandinavien .

Se også 
 Tysk Wikipedias Liste over biskopper i Hamborg-Bremen

Eksterne henvisninger 

A. D. Jørgensen: "Nyere tyske bidrag til den danske middelalders historie" (Historisk Tidsskrift, Bind 4. række, 1; 1869) 

Tysklands geografi
Kirkehistorie
Stifter
Emotional Rescue

Emotional Rescue er et album fra The Rolling Stones, der blev udgivet i 1980. Som efterfølgeren til det stort sælgende album Some Girls var det medgang. Men det bliver generelt set som et ringe produkt, og et bevidst forsøg på at gentage dens forgængers enorme succes.

Historie 

Albummet er indspillet igennem 1979. Først på Nassau (Bahamas), derefter i Paris og til slut i New York hvor det sidste blev lavet. Emotional Rescue er det første Rolling Stones album efter Keith Richards frifindelse for besiddelse af stoffer i Toronto, der kunne havde fået ham i fængsel i årvis.

Richards og  Jagger havde skrevet mange sange til Some Girls, og dem der ikke kom på det album blev fornyet og lagt på Emotional Rescue, men kun ti sange. Resten blev lagt væk til det næste album Tattoo You.

Mens mange af numrene musikalsk bestod af de officielle medlemmer Mick Jagger, Keith Richards, Charlie Watts, Bill Wyman og Ron Wood var der også gæsteoptræden fra keyboard spilleren Nicky Hopkins og Ian Stewart, saxofonnisten Bobby Keys og Sugar Blue spillede på mundharmonika på albummet.  

Udgivet i juni blev den disco inspireret single Emotional Rescue øjeblikkeligt et hit. Selve albummet gav The Rolling Stones deres første nummer et i England, som de ikke havde haft siden Goats Head Soup fra 1973, og var hele syv uger på toppen i USA. Mens salget steg var anmeldelserne mere lunkne for anmelderne fandt albummet svagt (i forhold til Some Girls), og fandt det desuden underligt at de stærkeste sange var i slutningen. 

Deres næste single "She’s So Cold" blev et top 30 hit, mens Richards sang "All About You" var en af de første, med flere på vej i de efterfølgende albums, hvor han var forsanger. 
Kritikerne placerede albummet Emotional Rescue i The Stones Silver age, der strækker sig fra Black and Blue (1976) til Tattoo You (1981), og dens omdømme har aldrig kvalificeret den til et sikkert Rolling Stones plade.

Spor 

 Alle sangene er skrevet af Mick Jagger and Keith Richards udtaget hvor andet er påført.

 "Dance (Pt. 1)" (Mick Jagger/Keith Richards/Ron Wood) – 4:23 
 "Summer Romance" – 3:16 
 "Send It to Me" – 3:43 
 "Let Me Go" – 3:50 
 "Indian Girl" – 4:23 
 "Where the Boys Go" – 3:29 
 "Down in the Hole" – 3:58 
 "Emotional Rescue" – 5:39 
 "She's So Cold" – 4:14 
 "All About You" – 4:18

Musikere 

 Mick Jagger –  Sang, Kor Elektrisk Guitar, Klaver, Elektrisk Piano 
 Keith Richards – Kor, Elektrisk Guitar, Sang, Akustisk Guitar, Bass, Klaver 
 Charlie Watts – Trommer 
 Ron Wood – Elektrisk Guitar, Kor, Guitar, Akustisk Guitar, Slide Guitar, Pedal Steel Guitar, Bass 
Bill Wyman – Bass, Synthesizer

Andre 

 Sugar Blue – Mundharmonika 
 Nicky Hopkins – Klaver, Xylofon
 Bobby Keys – Saxofon 
 Billy Preston – Clavinet 
 Max Romeo – Kor 
 Michael Shrieve – Perkussion 
 Ian Stewart –  Klaver, Elektrisk Klaver, Perkussion

Eksterne henvisninger 

 Emotional Rescue 

Album fra 1980
Rolling Stones-album
Strøget (Aarhus)

Strøget er den fælles betegnelse for gågaderne Ryesgade, Søndergade og Skt. Clemens Torv i Aarhus. Strøget forbinder Aarhus Hovedbanegård og shoppingcentret Bruuns Galleri med latinerkvarteret og Vadestedet.

Med sine 850 meter er Strøget en af de længste handelsgader i Jylland. 130 detailbutikker, caféer og restauranter, Salling Stormagasin samt Danmarks ældste herretøjsforretning, Harder, der blev grundlagt i 1895.
Strækningen er belagt med granit fra Kina og Sverige.

Ifølge Firmaet Junior Consult, som har lavet optællinger gennem 12 måneder i 2011 og 2012 i butikkernes åbningstid, er Strøget i Aarhus Danmarks bedst besøgte Gågade med 15 millioner personer på årsbasis, som går gennem Strøget fra Aarhus Hovedbanegård til Skt. Clemens Bro. 
Den daglige gennemsnitlige gennemstrømning er på 46.000 personer i butikkernes åbningstid. Det laveste antal besøgende i gaden blev målt i maj måned med gennemsnitligt 35.406. I julemåneden december er den daglige gennemstrømning oppe på 92.232.

Strøget er blandt andet kendt for sin julebelysning, hvert år i december tænder julemanden for det 850 meter lange stjernetæppe, som hænger over Strøget med 500.000 LED-pærer.

Galleri

Referencer

Eksterne henvisninger 

 Strøgets hjemmeside 

Gader i Aarhus
Gågader i Danmark
Slesvig-Ligaen

Slesvig-Ligaen blev oprettet den 26. januar 1920 som Ligaen Danmark Dannebrog Danevirke. Foreningens formål var dengang, at hele Slesvig eller Sønderjylland skulle genforenes med Danmark.

I dag støtter Slesvig-Ligaen danske projekter fortrinsvis i den sydlige del af Sydslesvig. Foreningen udgiver medlemsbladet Thyras Vold.

Ekstern henvisning 
 Slesvig-Ligaen

Foreninger fra Danmark
Etableret i 1920
Lisa Harriton

Lisa Harriton (født 18. november 1980) er en engelsk sangerinde, sangskriver og pianist, der siden 22. maj 2007 har været på turné med Smashing Pumpkins, hvor hun spiller keyboard. 

Harriton har spillet klassisk klaver på Royal Schools of London, hvor blev færdiguddannet i 2004. Lige siden har hun for det meste spillet sit eget materiale rundt omkring i Los Angeles, men debuterede overraskende som den nye turnérende keyboardspiller for Smashing Pumpkins på deres Zeitgeist Tour d. 22. maj 2007 i Paris, Frankrig.

Kildeangivelser 

Medlemmer af Smashing Pumpkins
Sangere fra England
Personer fra London
Meat Loaf

Michael Lee Aday (født Marvin Lee Aday 27. september 1947 i Dallas, Texas, død 20. januar 2022), bedre kendt under sit kunsternavn Meat Loaf, var en amerikansk rocksanger og skuespiller. Han slog igennem i 1977 med Bat Out of Hell, der var det første album i album-trilogien bestående af Bat Out of Hell (1977), Bat Out of Hell II: Back into Hell (1993) og Bat Out of Hell III: The Monster Is Loose (2006). Det første album, Bat Out of Hell, har solgt mere end 44 millioner eksemplarer, og er i dag det femtemest solgte album i verden. Det opholdt sig på hitlisterne i over ni år, og mere end 30 år senere sælger det stadig anslået 200.000 eksemplarer om året. Meat Loaf arbejdede i mange år sammen med sangskriveren Jim Steinman, som skrev mange af Meat Loafs mest kendte sange. Selv om han havde succes med Bat Out of Hell og Bat Out of Hell II: Back into Hell, og fik en Grammy Award for Best Rock Vocal Performance, havde Meat Loaf svært ved at at blive anerkendt i sit fødeland USA.

Meat Loaf ændrede sit navn fra Marvin til Michael, da han blev mobbet som barn, og ønskede at ændre det for at lægge fortiden bag sig.

Meat Loaf optrådte i over 50 film eller tv-shows, til tider som sig selv, eller som figurer, der lignede hans scenepersonlighed. Hans mest bemærkelsesværdige roller var som Eddie i den amerikanske premiere på musicalen The Rocky Horror Show samt i filmatiseringen af denne forestilling, Robert "Bob" Paulsen i Fight Club, udsmideren Tiny i Wayne's World, chaufføren Dennis i Spice World, og Jack Blacks far i Tenacious D's Tenacious D in The Pick of Destiny (en figur, som paradoksalt nok, hader rockmusik og mener, at det er ondt). Meat Loaf havde rollen som kriminalbetjent Jack Morris i The Hallmark Channels tv-film Citizen Jane. Han optrådte også i en episode af WWE's Monday Night RAW.

Han er kendt for mange sange, bl.a. "I Will Do Anything for Love (But I Won't Do That)" og "It's All Coming Back to Me Now", hvor han synger duet med Marion Raven.

Diskografi 

 Stoney & Meatloaf (1971)
 Bat Out of Hell (1977)
 Dead Ringer (1981)
 Midnight at the Lost and Found (1983)
 Bad Attitude (1984)
 Blind Before I Stop (1986)
 Bat Out of Hell II: Back into Hell (1993)
 Welcome to the Neighbourhood (1995)
 Couldn't Have Said It Better (2003)
 Bat Out of Hell III: The Monster is Loose (2006)
 Hang Cool Teddy Bear (2010)
 Hell in a Handbasket (2011)
 Braver Than We Are (2016)

Filmografi

Referencer

Eksterne henvisninger 

 
 
 

Sangere fra USA
Guitarister fra USA
Personer fra Dallas
Drukqs

drukqs (nogle gange stavet Drukqs eller drukQs) er titlen på et dobbeltalbum udgivet i 2001 af Richard D. James, under hans mest brugte kunstnernavn, Aphex Twin.

Indhold

Eksterne henvisninger 
 www.drukqs.net  – Officiel side

Album fra 2001
Aphex Twin-album
Elektroniske album
Konstantin 2. (kejser)

Konstantin 2. (316 – 340) var romersk kejser fra 337 til 340 og den ældste af Konstantin den Stores legitime sønner. 

Ligesom sine yngre brødre Constans og Constantius 2. blev han af faderen udnævnt til Cæsar og fik Gallien, Hispania (Den Iberiske Halvø) og Romersk Britannien under sig. Hans og brødrenes magt var dog begrænset under faderens styre. Dette ændrede sig imidlertid, da Konstantin den Store døde i 337, hvorefter de tre brødre hver fik titlen af Augustus og derved reelt blev kejsere over deres provinser. Konstantin 2. var dog ikke tilfreds med sit territorium, som strategisk og økonomisk ikke var på højde med brødrenes. Da Constans, som sad på Italien og Nordafrika ikke ville afgive land til storebroderen, kom det til kamp mellem de to i 340. Konstantin 2. mistede sin hær, da den var i færd med at krydse Alperne og døde, da han blev offer for et overraskelsesangreb.

Kejsere fra Romerriget
Windowlicker

Windowlicker er en single udgivet af Richard D. James, under hans mest brugte kunstnernavn Aphex Twin i 1999.

Indhold

CD1 og 12" vinyl 
WAP105CD/WAP105
 "Windowlicker" – 6:07
 "" – 5:47
 I HTML: "ΔMi−1 = −αΣn=1NDi[n][Σj∈C{i}Fji[n − 1] + Fexti[n−1]]"
 Mere normalt bliver den kaldt for "Equation", "Complex Mathematical Equation", "[Formula]" eller "[Symbol]"
 "Nannou" – 4:13

Album fra 1999
Aphex Twin-album
Elektroniske album